Netta, lukan i deg telli tεicuct d tin i wumi ara tehḍer yemma Σu, tili tafunast d tin ara ikecfen lbaḍna n widak-nni tessen tagara-ya am warraw-is, tili ulac win ara tt-yesfehmen ɣef temsalt n ticewwelt am nettat. Σlaxaṭer, yettaɣ lḥal, a “tamsalt”…ar d yemma Σu-nni dɣa s yiman-is! Walakin, lxuf n lekcufegga ur d-itekk seg-s. Xas tessaweḍ yemma Σu ɣer temɣer, xas tewweḍ d tamɣart yebda ineqqes deg-s leεqel, mazal yella di lxaṭer-is wayen ara tettmenyif ad temmet nettat wala ad tesneɣni igujilen-nni i tt-iteṭṭḍen imawen-nsen ɣer yiffanis, wa sya wa sya, la teṭṭḍen.